88. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ  ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Υ6α/7841 της 25 Οκτ./6 Δεκ. 1994 (ΦΕΚ Β΄ 900) Συμπλήρωση της Κοινής Υπουργικής Απόφασης Α6/11335/27.12.85 «Εφαρμογή Κοινοτικών Πράξεων που αφορούν καλλυντικά προϊόντα» με σκοπό την εναρμόνιση της Ελληνικής Νομοθεσίας καλλυντικών προϊόντων προς την Κοινοτική οδηγία 93/73/ΕΟΚ της Επιτροπής Ε.Κ. σχετικά με τις χρησιμοποιούμενες μεθόδους κατά τον έλεγχο της σύνθεσης των καλλυντικών προϊόντων. Έχοντας υπόψη: 1.Τις διατάξεις α)Του αρ. 1 παρ. 1 και 3 του Νόμ. 1338/83 «περί εφαρμογής του Κοινοτικού δικαίου (ΦΕΚ 34/Α΄/83) όπως τροποποιήθηκε από το άρθρ. 6 του Νόμ. 1440/84 (ΦΕΚ 70/Α/84) «Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρ. Τράπεζας επενδύσεων στο Κεφάλαιο της Ευρ. Κοινότητας Άνθρακος και Χάλυβος του Οργανισμoύ Εφοδιασμού της EYRATOM καθώς και του άρθρ. 65 του Νόμ. 1982/90 (ΦΕΚ Α/101/90). β)Των άρθρ. 2 παρ. 2 περ. 1α και 14 παρ. 4 του Νόμ. 1316/83 «Ίδρυση Οργάνωση και αρμοδιότητες του Εθνικού Οργανισμού Φαρμάκων (ΕΟΦ) της Κρατικής Φαρμακαποθήκης (Κ.Φ.) και τροποποίηση της Φαρμακευτικής Νομοθεσίας και άλλες διατάξεις (ΦΕΚ 3/Α/11.1.83) όπως τροποποιήθηκαν και συμπληρώθηκαν από τις διατάξεις του άρθρ. 1 και 5 του Νόμ. 1965/94 (ΦΕΚ Α/146). 2.Την οδηγία 93/73/ΕΟΚ (Ε.Ε.Ε.Κ. 1231/14.9.1993) για τις μεθόδους ελέγχου καλλυντικών προϊόντων. 3.Την αρ. 0-503/10/13.6.94 εισήγηση του ΕΟΦ. 4.Την υπ’ αριθμ. ΔΥ3α/οικ. 370/94 Κοινή απόφαση του Πρωθυπουργού και Υπουργού Υγείας, Πρόνοιας και Κοιν. Ασφαλίσεων «Ανάθεση αρμοδιοτήτων στους Υφυπουργούς Υγείας, Πρόνοιας και Κοιν. Ασφαλίσεων» (ΦΕΚ Β/550/94). 6.Το άρθρ. 29Α του Νόμ. 1558/85 (ΦΕΚ Α/137) όπως προστέθηκε με το άρθρ. 27 του Νόμ. 2081/92 (ΦΕΚ Α΄/154) και το γεγονός ότι από την παρούσα απόφαση δεν προκαλείται δαπάνη σε βάρος του Κρατικού Προϋπολογισμού, αποφασίζουμε: (Αντί για τη σελ.820,353) Σελ. 820,353(α) Τεύχος 1308 Σελ. 127 Φάρμακα-Ιδιοσκευάσματα 34.Ι.δ.86α-88 Σκοπός Άρθρ.1.-Με τις διατάξεις της παρούσας Υπουργικής απόφασης συμπληρώνεται η Υπουργική Απόφαση Α6Γ/11335/27.12.85 (ΦΕΚ Β΄105/86) σε συμμόρφωση προς την οδηγία 93/73/ΕΟΚ (Ε.Ε.Ε.Κ. 1231/14.9.93) της Επιτροπής Ε.Κ. σχετικά με τις χρησιμοποιούμενες μεθόδους κατά τον έλεγχο της σύνθεσης των καλλυντικών προϊόντων. Άρθρ.2.-Ο αναγνωρισμένος έλεγχος των καλ/κών προϊόντων για: -Την ανίχνευση και τον ποσοτικό προσδιορισμό του νιτρικού αργύρου. -Την ανίχνευση και τον ποσοτικό προσδιορισμό του θειούχου σεληνίου στα σαμπουάν κατά της πιτυρίδας. -Τον ποσοτικό προσδιορισμό του βαρίου και του στροντίου στις λακ και στις χρωστικές ουσίες. -Την ανίχνευση και τον ποσοτικό προσδιορισμό της βενζυλικής αλκοόλης. -Την ανίχνευση του ζιρκονίου, του αλουμινίου και του χλωρίου στα μη αεροζόλ αποσμητικά σώματος. -Την ανίχνευση και τον ποσοτικό προσδιορισμό της εξαμιδίνης της διβρωμοεξαμιδίνης, της διβρωμοπροπαμιδίνης και της χλωροεξιδίνης. Πραγματοποιείται σύμφωνα με τις μεθόδους που περιγράφονται στο παράρτημα της παρούσας Υπουργικής Απόφασης. Άρθρ.3.-Η ισχύς της παρούσας Υπουργικής Απόφασης αρχίζει από τις 30 Σεπτεμβρίου 1994. 